অপরূদ্ধ /ফোরকান,খুলনাঃ বাগেরহাটের পূর্ব সুন্দরবন বিভাগের বনকর্মীরা ক্রেতা সেজে অভিযান চালিয়ে রয়েল বেঙ্গল টাইগারের ৩ টি চামড়া, ৪টি মাথা ও ৩১ কেজি হাড় উদ্ধার ও মো:  জামাল ফকির (৩৮) নামে এক চোরা শিকারীকে আটকের ঘটনায় একটি মামলা দায়ের হয়েছে। সুন্দরবন পূর্ব বিভাগের ফরেস্টার কে.এম. কবির উদ্দিন বাদী হয়ে আটক জামালসহ ৪ জনকে আসামী করে ১৯২৭ সালের বন আইনের (সংশোধিত ২০০০) ২৬ এর ১ (ক) ও (চ) ধারায় বৃহস্পতিবার মামলা করেছেন। আটক জামালকে বৃহস্পতিবার বিকেলে আদালতের মাধ্যমে কারাগারে পাঠানো হয়েছে বলে বন বিভাগ জানায়। উল্লেখ্য, গত বুধবার সকাল ৯ টার দিকে কোস্টগার্ড পশ্চিম জোনের শরণখোলা কনটিনজেন্টের সহযোগিতায় সুন্দরবন পূর্ব বিভাগের বিভাগীয় বন কর্মকর্তা মিহির কুমার দো অভিযান চালিয়ে। শরণখোলা  উপজেলার রায়েন্দা ইউনিয়নের উত্তর তাফালবাড়ি গ্রামের মৃত মো: সেকেন্দার ফকিরের ছেলে জামাল ফকিরকে আটক করে এবং রয়েল বেঙ্গল টাইগারের ৩ টি চামড়া, ৪টি মাথা ও ৩১ কেজি হাড় উদ্ধার